open-index/open-wikipedia-markdown huggingface dataset:
ვანი (საფრანგეთი)

**ვანი** () — ქალაქი საფრანგეთში. დეპარტამენტ მორბიანის ადმინისტრაციული ცენტრი. მდებარეობს დასავლეთ ბრეტანში. პარიზიდან დაშორებულია 450 კმ-ით. ქალაქი იყოფა ქვედა და ზედა ნაწილებად. ქალაქში არის საფრანგეთში ცნობილი თეატრი, კოლეჯი, საბაჟო პუნქტი და სხვა.

## რესურსები ინტერნეტში
* ქალაქის ოფიციალური საიტი

კატეგორია:საფრანგეთის ქალაქები
იზარი

**იზარი** () — მდინარე ავსტრიასა და გერმანიაში. სათავე აქვს ჩრდილოეთ კირქვიან ალპებში, ზღვის დონიდან 1750 მ სიმაღლეზე. სიგრძე 295 კმ, აუზის ფართობი 8,370 კმ². მიედინება ავსტრიის ტიროლისა და გერმანიის ბავარიის ტერიტორიებზე. მდინარე დუნაის მარჯვენა შენაკადი. მდინარეზე უხვადაა ხრეშის მრავალრიცხოვანი კუნძულები. ზემო დინება მოქცეულია ავსტრიის ფარგლებში, აქ მოედინება ტიროლის ალპების გავლით, სადაც დამახასიათებლად ტიპური მთის მდინარეა. გერმანიაში მიტენვალდის სიახლოვეს შემოდის.

ზაფხულში იცის წყალმოვარდნა, ზამთარში წყალმცირობა. წყლის საშუალო ხარჯი 175 მ³/წმ. ხე-ტყის დაცურება. იზარის ნაპირებზე გაშენებულია ქალაქი მიუნხენი.

## იხილეთ აგრეთვე
* ავსტრიის მდინარეების სია 
* გერმანიის მდინარეების სია

## რესურსები ინტერნეტში
* იზარი – ენციკლოპედია ბრიტანიკა 
* იზარი – დიდი საბჭოთა ენციკლოპედია 

კატეგორია:ავსტრიის მდინარეები
კატეგორია:გერმანიის მდინარეები
პარდუბიცე

**პარდუბიცე** () — ქალაქი ჩეხეთის რესპუბლიკაში, პარდუბიცეს მხარის დედაქალაქი. გაშენებულია მდინარე ელბაზე, პრაღიდან 96 კმ-ით აღმოსავლეთით. ქალაქს გააჩნია ანტიკური ცენტრალური მოედანი ძველ ქალაქში და მრავალი რესტორანი, რომლებიც გვიან ღამემდე მუშაობს. ქალაქში განვითარებულია მრეწველობა, მათ შორის ქიმიური, ნავთობგადამამუშავებელი, მძიმე მანქანათმშენებლობა და ელქტრონიკა.

ქალაქში იმართება ევროპაში უდიდესი ღია ჩემპიონატი ჭადრაკში, სადაც 1200 მოთამაშე მონაწილეობს. 

მეორე მსოფლიო ომის დროს, გამუდმებით იბომბებოდა პარდუბიცეს ნავთობგადამამუშავებელი ქარხნები.

## დაძმობილებული ქალაქები 
*  დუტინხემი, ნიდერლანდები
*  მერანო, იტალია
*  პრენიკი, ბულგარეთი
*  როზინიანო-მარტიმო, იტალია
*  შენებეკი, გერმანია
*  სელბი, გერმანია
*  სეჟანა, სლოვენია
*  შელეფტეო, შვედეთი
*  ვისოკე-ტატრი, სლოვაკეთი
*  ვარეგემი, ბელგია

## იხილეთ აგრეთვე 
* ჩეხეთის ქალაქების სია

## რესურსები ინტერნეტში 
* Pardubice at the official website of the Czech Republic, Czech.cz 
* Tourist guide of Pardubice written by local insider 
* Refinery PARAMO Pardubice
* University of Pardubice 
* Pardubice Public Transport

კატეგორია:პარდუბიცის მხარის ქალაქები
სონა (მრავალმნიშვნელოვანი)

**სონა** შეიძლება აღნიშნავდეს: 

* სონა – მდინარე საფრანგეთში
* სონა – მდინარე რუსეთში 
* სონა – კომუნა იტალიაში
სონა

**სონა** () — მდინარე აღმოსავლეთ საფრანგეთში. სიგრძე 473 კმ, აუზის ფართობი 29,950 კმ². მდინარე რონის მარჯვენა შენაკადი. სათავე აქვს ლოთარინგიის პლატოს სამხრეთ ნაწილში. მიედინება სონა-რონის მთათაშორის ქვაბულში. უმეტესად საზრდოობას წვიმის წყლით. წყალუხვია ნოემბრიდან აპრილის ჩათვლით. სანაოსნოა თითქმის მთელ სიგრძეზე. ძირითადად სამხრეთისაკენ მიედინება. შესართავი მდებარეობს 158 მ სიმაღლეზე. ყველაზე დიდი შენაკადია მდინარე დუ (სიგრძე 453 კმ). ზემო დინებაში ეწოდება „მცირე სონა“. 

სონა არხებით უკავშირდება მდინარეებს მოზელს, ლუარას, მარნას, სენას, რაინს. შესართავთან მდებარეობს ქალაქი ლიონი. წყლის საშუალო ხარჯი უდრის 410 მ³/წმ-ს.

## ლიტერატურა
## რესურსები ინტერნეტში
* სონა – ენციკლოპედია ბრიტანიკა 
* სონა – გეოგრაფიული ენციკლოპედია 

კატეგორია:საფრანგეთის მდინარეები
მოზელი (მდინარე)

**მოზელი** (, , ) — მდინარე საფრანგეთში, ლუქსემბურგსა და გერმანიაში. სიგრძე 545 კმ, აუზის ფართობი 28,286 კმ². მდინარე რაინის მარცხენა შენაკადი. სათავე აქვს ვოგეზებში, ზღვის დონიდან 715 მ სიმაღლეზე. უმთავრესად მიედინება ღრმა და ვიწრო ხეობაში. ქმნის ამავე სახელწოდების ხეობას. მთავარი შენაკადებია: საარი, რუვერი, ავიერა. წყალმოვარდნები იცის ნოემბრიდან აპრილამდე. სანაოსნოა ზემო დინებამდე. მოზელს კვეთს მარნა-რაინის არხი, აღმოსავლეთის არხით შეერთებულია მდინარე სონასთან. 

აგებულია ჰიდროელექტროსადგური. ნაპირებზე მდებარეობს ქალაქები: ნანსი, მეცი, კობლენცი. მოზელის ხეობა მევენახეობისა და მეღვინეობის რაიონია. წყლის საშუალო ხარჯი 290 მ³/წმ.

## რესურსები ინტერნეტში
* მოზელი – ენციკლოპედია ბრიტანიკა 
* [მოზელი – დიდი საბჭოთა ენციკლოპედია](http://slovari.yandex.ru/мозель%20бсэ/БСЭ/Мозель%20(река%20в%20Европе)/)  

კატეგორია:საფრანგეთის მდინარეები
კატეგორია:ლუქსემბურგის მდინარეები
კატეგორია:გერმანიის მდინარეები
მოზელი (მრავალმნიშვნელოვანი)

**მოზელი** შეიძლება აღნიშნავდეს: 

* მოზელი – დეპარტამენტი საფრანგეთში
* მოზელი – მდინარე ევროპაში
კლადნო

**კლადნო** () — ქალაქი ჩეხეთში, ცენტრალური ბოჰემიის მხარეში. მდებარეობს პრაღიდან 25 კმ-ით ჩრდილო-დასავლეთით. წარმოადგენს რეგიონის უდიდეს ქალაქს და მთლიანი აგლომერაციის მოსახლეობა დაახლოებით 110 000 ადამიანს შეადგენს. მიეკუთვნება პრაღის მეტროპოლიურ არეალს.

წერილობით წყაროებში კლდანო პირველად XIV საუკუნეშია მოხსენიებული. 1561 წელს ქალაქის სტატუსი მიიღო. ისტორიულად, აქ განვითარდა ბოჰემიის მძიმე მრეწველობა. წლების განმავლობაში ფუნქციონირებდა ფოლადის ქარხანა, რომელიც რეგიონის უდიდესი დამსაქმებელი იყო. ეს ქარხანა დღესაც არსებობს, მაგრამ პრივატიზაციის შემდეგ შეიცვალა მეპატრონე და უფრო პატარა ნაწილებად დაიყო. მომპოვებითი მრექწველობა 1842 წლიდან დაიწყო. პრაღის სიახლოვე ადგილობრივ ეკონომიკას სტაბილურობას უნარჩუნებდა, მიუხედავად იმისა, რომ კომუნისტური რეჟიმის შემდეგ მძიმე მრეწველობამ კოლაფსი განიცადა.

## დაძმობილებული ქალაქები 
კლდანოს დაძმობილებული ქალაქებია:
*  ვიტრი-სიურ-სენი, საფრანგეთი
*  ბელვიუ, აშშ
*  აახენი, გერმანია

## იხილეთ აგრეთვე 
* ჩეხეთის ქალაქების სია

## რესურსები ინტერნეტში 
* ოფიციალური საიტი 

## სქოლიო 
კატეგორია:ცენტრალური ბოჰემიის მხარის ქალაქები
იზერი (რონის შენაკადი)

**იზერი** () — მდინარე სამხრეთ-აღმოსავლეთ საფრანგეთში. სიგრძე 286 კმ, აუზის ფართობი 11,800 კმ². რონის მარცხენა შენაკადი. სათავე აქვს გრაის ალპებში, იტალიის საზღვარზე. ღრმა ხეობით კვეთს სავოიის ალპებს. უმეტესად საზრდოობს თოვლის წყლით. წყალდიდობა იცის გაზაფხულსა და ზაფხულში. იზერის აუზშია ჰიდროელექტროსადგური და წყალსაცავი. ქვემო დინებაში მდინარეს იყენებენ სარწყავად და სანაოსნოდ. იზერის სანაპიროზე მდებარეობს ქალაქი გრენობლი.

ზემო დინება ზამთრის სპორტისა და ტურიზმის ცენტრია. წყლის საშუალო ხარჯი 360 მ³/წმ.

## ლიტერატურა 
## რესურსები ინტერნეტში
* იზერი – ენციკლოპედია ბრიტანიკა 
* [იზერი – დიდი საბჭოთა ენციკლოპედია](http://slovari.yandex.ru/~книги/БСЭ/Изер%20(река%20во%20Франции)/) 

კატეგორია:საფრანგეთის მდინარეები
მოსტი

**მოსტი** () — ქალაქი ჩეხეთში, უსტეცის მხარის მოსტის რაიონში. მდებარეობს ჩეხეთის ცენტრალურ მთებსა და ორეს მთებს შორის, პრაღიდან დაახლოებით 77 კმ-ით ჩრდილო-დასავლეთით, მდინარე ბილინის გასწვრივ. 

სახელი „მოსტი“ ჩეხურად ხიდს ნიშნავს და იგი სწორედ იმ ხიდების სისტემისგან ეწოდა, რომლებიც X საუკუნეში ამ არეალში ჭაობებზე იყო გადებული. 

ქალაქი X საუკუნეში, პრაღა-ფრაიბურგის სავაჭრო გზაზე დაარსდა. 1895 წლის მეწყერმა მნიშვნელოვნად დააზიანა შენობები და მოსახლეობა.

1970-იან წლებში ქალაქის მთელი ისტორიული ცენტრი მის ქვეშ აღმოჩენილი ქვანახშირის დიდი ფენის გამო დაანგრიეს (შეიქმნა ქალაქის ახალი ცენტრი). ქალწული მარიამის ამაღლების ეკლესია (1602) ერთადერთი ნაგებობაა, რომელიც ქალაქის ისტორიული ცენტრის დანგრევას გადაურჩა: 1975 წლის შემოდგომაზე ტაძარი სპეციალურად აგებული რელსების გზის მეშვეობით ახალ ადგილას გადაიტანეს (ქვანახშირის ჭრილიდან 840 მეტრის მოშორებით).

## იხილეთ აგრეთვე
* ჩეხეთის ქალაქების სია

## რესურსები ინტერნეტში
* Demolition and construction of the city  
* Map of the city 
* Information for tourists and visitors of the city 
* Historie kostela na stránkách města Mostu 
* Informace pro návštěvníky kostela

## სქოლიო
კატეგორია:უსტეცის მხარის ქალაქები
რური

**რური** () — მდინარე გერმანიაში. რაინის მარჯვენა შენაკადი. სიგრძე 217 კმ, აუზის ფართობი 4,485 კმ². სათავე აქვს ზაუერლანდის მთების განშტოებებზე. უმეტესწილად ტიპური მთის მდინარეა. ქვემო დინებაში ვაკე ტერიტორიაზე იშლება. დამახასიათებელია ზაფხულის წყალმცირობა და გაზაფხულის წვიმით გამოწვეული წყალმოვარდნა. რურზეა მრავალრიცხოვანი წყალსაცავები. მდინარის წყლები ფართოდ გამოიყენება რურის საწარმოო რაიონის მეტალურგიულ მართვაში. სანაოსნოა ქალაქ ვიტენემდე. არხით დაკავშირებულია მდინარე ემსთან. წყლის ხარჯი შესართავთან 79 მ³/წმ.

ნაპირებზე გაშენებულია ქალაქები: ვიტენი, ესენი, მიულჰაიმი. შესართავთან გაშენებულია მსხვილი სამდინარო პორტი დუისბურგი.

## რესურსები ინტერნეტში 
* რური – ენციკლოპედია ბრიტანიკა 
* რური – დიდი საბჭოთა ენციკლოპედია 

კატეგორია:გერმანიის მდინარეები
რური (მრავალმნიშვნელოვანი)

**რური** შეიძლება აღნიშნავდეს: 

* რურის ოლქი – ოლქი გერმანიაში 
* რურის დეპარტამენტი – ყოფილი ადმინისტრაციული ერთეული
* რური – კომუნა იტალიაში 
* რური – მდინარე გერმანიაში
* რური – მდინარე ევროპაში
კარვინა

**კარვინა** () — ქალაქი ჩეხეთში, მორავია-სილეზიის მხარეში, კარვინის რაიონის ადმინისტრაციული ცენტრი; გაშენებულია მდინარე ოლშეზე. მდებარეობს ტეშინის სილეზიის ისტორიულ რეგიონში და წარმოადგენს ჩეხეთის რესპუბლიკის ქვანახშირის მომპოვებელ ერთ-ერთ ყველაზე მნიშვნელოვან ქალაქს. მეზობელ ქალაქებთან ერთად ქმნის ოსტრავა-კარვინის ქვანახშირის აუზს.

2006 წლის მონაცემებით, მოსახლეობა 63 045 ადამიანს შეადგენს, საიდანაც 8,5% სლოვაკია, 8% კი პოლონელი. პოლონელი მოსახლეობა ისტორიულად მცირდება. წარსულში, ქალაქში არსებობდა მნიშვნელოვანი გერმანული საზოგადოება. ასევე იზრდება ბოშათა რაოდენობა.

კარვინის დასახლებამ ქალაქის სტატუსი 1923 წელს მიიღო. 1938 წელს იგი პოლონეთის მიერ იქნა ოკუპირებული, მეორე მსოფლიო ომის დროს კი ნაცისტების ხელში აღმოჩნდა. ომის შემდეგ იგი კვლავ ჩეხოსლოვაკიის ნაწილი გახდა.

## იხილეთ აგრეთვე
* ჩეხეთის ქალაქების სია

## რესურსები ინტერნეტში
* ოფიციალური საიტი

კატეგორია:მორავია-სილეზიის მხარის ქალაქები
ფრიდეკ-მისტეკი

**ფრიდეკ-მისტეკი** () — ქალაქი ჩეხეთში, მორავია-სილეზიის მხარეში, ფრიდეკ-მისტეკის რაიონის ადმინისტრაციული ცენტრი. შედგება ორი ფორმალურად დამოუკიდებელი ქალაქის — ფრიდეკისა და მისტეკისგან, რომელთაც ერთმანეთისგან მდინარე ოსტრავიცე ჰყოფს. მდინარის აღმოსავლეთით მდებარე ფრიდეკი ისტორიულ ტეშინის სილეზიის რეგიონს მიეკუთვნება. ქალაქის სამხრეთ-დასავლეთით მდებარე ოლესნის კაშხალი მნიშვნელოვან რეკრეაციულ ზონას წარმოადგენს.

ზამთარი ცივი და ღრუბლიანია, დღეები მოკლეა და ძირითადად თოვს. იანვრის საშუალო ტემპერატურაა −5&nbsp;°C (23&nbsp;°F). ზაფხული როგორც წესი თბილია, ხშირი წვიმებით. ივლისის საშუალო ტემპერატურაა 18&nbsp;°C (64&nbsp;°F).

ქალაქის უმაღელსი ტემპერატურაა +35,9&nbsp;°C, უმდაბელსი კი -34,8&nbsp;°C.

## იხილეთ აგრეთვე 
* ჩეხეთის ქალაქების სია

## რესურსები ინტერნეტში 
* ოფიციალური საიტი 
* Chapelry Frýdek 
* Frýdek-Místek on Flickr

კატეგორია:მორავია-სილეზიის მხარის ქალაქები
ანტონიო კონტე

**ანტონიო კონტე** (; დ. 31 ივლისი, 1969, ლეჩე) — იტალიელი ფეხბურთელი და ფეხბურთის მწვრთნელი. 2024 წლის 5 ივნისიდან „ნაპოლის“ მთავარი მწვრთნელი. 

## კარიერა
პირველი მატჩი იტალიის სერია A-ში ჩაატარა „ლეჩეს“ მაისურით, 16 წლის ასაკში, 1986 წლის 6 აპრილს საფეხბურთო კლუბ „პიზას“ წინააღმდეგ. 

2011–14 წლებში წვრთნიდა „იუვენტუსს“ და სამჯერ ზედიზედ გახადა იტალიის ჩემპიონი. 2014 წლის 15 ივლისს, განაცხადა „იუვენტუსის“ მწვრთნელის პოსტის დატოვების შესახებ.

## სანაკრებო სტატისტიკა
## სამწვრთნელო სტატისტიკა
## მიღწევები 
### საკლუბო
;  იუვენტუსი 
* უეფას თასი: 1992–93
* იტალიის სერია A: 1994–95, 1996–97, 1997–98, 2001–02, 2002–03
* იტალიის თასი: 1994–95 
* იტალიის თასის ფინალისტი: 2001–02, 2003–04
* იტალიის სუპერთასი: 1995, 1997, 2002, 2003
* იტალიის სუპერთასის ფინალისტი: 1998 
* უეფა-ს ჩემპიონთა ლიგა: 1995–96 
* უეფა-ს ჩემპიონთა ლიგის ფინალისტი: 1996–97, 1997–98, 2002–03
* უეფა-ს სუპერთასი: 1996
* საკონტინენტთაშორისო თასი: 1996
* უეფა-ს ინტერტოტოს თასი: 1999

### სანაკრებო
;  იტალია
* ევროპის ვიცე-ჩემპიონი: 2000 
* მსოფლიოს ვიცე-ჩემპიონი: 1994 

### სამწვრთნელო
;  ბარი
* იტალიის სერია B: 2008–09

;  სიენა
* იტალიის სერია B-ს მეორე ადგილი: 2010–11 

;  იუვენტუსი
* იტალიის სერია A: 2011–12, 2012–13, 2013–14
* იტალიის საფეხბურთო სუპერთასი: 2012, 2013
* იტალიის საფეხბურთო თასის ფინალისტი: 2011–12 

;  ჩელსი
* ინგლისის პრემიერლიგა: 2016–17
* ინგლისის ასოციაციის თასი: 2017–18

;  ინტერი მილანი
* იტალიის სერია A: 2020–21

;  ნაპოლი
* იტალიის სერია A: 2024–25

## რესურსები ინტერნეტში
## სქოლიო
კატეგორია:დაბადებული 31 ივლისი
კატეგორია:დაბადებული 1969
კატეგორია:იტალიელი ფეხბურთელები
კატეგორია:სერია A-ს ფეხბურთელები
კატეგორია:იუვენტუსის ფეხბურთელები
კატეგორია:ლეჩეს ფეხბურთელები
კატეგორია:იტალიელი ფეხბურთის მწვრთნელები
კატეგორია:ბარის მწვრთნელები
კატეგორია:ატალანტას მწვრთნელები
კატეგორია:სიენის მწვრთნელები
კატეგორია:იუვენტუსის მწვრთნელები
კატეგორია:ჩელსის მწვრთნელები
კატეგორია:იტალიის ეროვნული საფეხბურთო ნაკრების მწვრთნელები

კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ცოცხალი ადამიანები
ოპავა

**ოპავა** () — ქალაქი ჩრდილოეთ ჩეხეთში, მდინარე ოპავაზე, ოსტრავის ჩრდილო-დასავლეთით. ერთ დროს ავსტრიული სილეზიის დედაქალაქი, ოპავა დღეს მორავია-სილეზიის მხარის შემადგენლობაშია და მისი მოსახლეობა 60 199 ადამიანს შეადგენს (2008 წ).

ქალაქი წერილობით წყაროებში პირველად 1195 წელს იხსენიება. 1224 წელს მან მაგდებურგის საქალაქო კანონები მიიღო და გახდა ჯერ სილეზიის, შემდეგ ბოჰემიისა და ბოლოს ოპავის საგრაფოს დედაქალაქი.

1938–1945 წლებში, მიუნხენის შეთანხმების თანახმად, ოპავა ნაცისტური გერმანიის ხელში იყო. გერმანელების მიერ სუდეტის ოლქის ანექსიის წიან დღეს, ოპავა მას გამოეყო და დამოუკიდებელი ქალაქი გახდა. მეორე მსოფლიო ომის დასრულების შემდეგ, ოპავის გერმანული მოსახლეობა განდევნეს. ბევრი მათგანი გერმანიაში, ბამბერგში გადასახლდა.

## იხილეთ აგრეთვე
* ჩეხეთის ქალაქების სია

## რესურსები ინტერნეტში
* ოფიციალური საიტი
* Up-to-date news
* Opavsko24.cz - Regionální internetové noviny pro Opavu a okolí 
* staraopava.cz Old postcards (Czech language)
* Opava International Organ Competition 

კატეგორია:მორავია-სილეზიის მხარის ქალაქები
ცისარტყელა სხეული

ტიბეტურ ბუდიზმში ან ბონში **ცისარტყელა სხეული** (ტიბ: འཇའ་ལུས་ ჯა ლუ, ვაილი 'ჯა' ლუს; ჩინ:虹光身 / 光蘊身) — სხეული, რომელიც შექმნილია სინათლისგან და არა ხორცისგან. ეს ტერმინი, ძირითადად, ძოგჩენში გამოიყენება.

ძოგჩენის მიხედვით, ცისარტყელა სხეული ძოგჩენის სწავლების ან ხედვის სრული დახელოვნების ნიშანია. ტენზინ ვანგჲალ რინპოჩეს თქმით: „ძოგჩენის განხორციელებული პრაქტიკოსი აღარ ტყუვდება მოჩვენებითი რეალობით ან დუალიზმით, როგორიცაა გონება და მატერია და ათავისუფლებს ელემენტთა ენერგიას, რომლებიც სიკვდილისას ფიზიკურ სხეულს შეადგენენ“.

ტიბეტში ბუდიზმის გამავრცელებელი პადმასამბჰავა თანგკებზე ხშირადაა გამოსახული ცისარტყელა სხეულით.

## იხილეთ აგრეთვე
*პადმასამბჰავა
*ძოგჩენი

## სქოლიო
კატეგორია:ტიბეტური ბუდიზმი
ბლანსკოს რაიონი

ში, ჩეხეთში]]
**ბლანსკოს რაიონი** () — რაიონი სამხრეთ მორავიის მხარეში, ჩეხეთში. რაიონის დედაქალაქია ქალაქი ბლანსკო. რაიონის ფართობი შეადგენს 862,65 კმ²-ს. 2007 წლის მონაცემებით, მოსახლეობა შეადგენს 104 535 ადამიანს. მოსახლეობის სიმჭიდროვე კვადრატულ კილომეტრზე შეადგენს 121 ადამიანს.

## ბლანსკოს რაიონის ქალაქები
*ადამოვი
*ბლანსკო
*ბოსკოვიცე
*ველკე-ოპატოვიცე
*კუნშტატი
*ლეტოვიცე
*ოლეშნიცე
*რაიეც-იესტრჟები

## იხილეთ აგრეთვე 
* ჩეხეთის რაიონები

კატეგორია:ჩეხეთის რაიონები
სარკა

**სარკა** () — მდინარე ჩრდილოეთ იტალიაში. სათავე აქვს ადამელა-პრეზანელის ალპების კალთებზე, ზღვის დონიდან 770 მ სიმაღლეზე. სიგრძე 78 კმ, აუზის ფართობი 2859 კმ². ერთვის გარდის ტბას. ტბიდან გამომავალი მდინარე მინჩოს სახელითაა ცნობილი, რომელიც მდინარე პოს მარცხენა შენაკადია. დამახასიათებელია სწრაფი დინება. ქმნის რამდენიმე წყალვარდნილს, ხოლო ტრენტოს პროვინციაში რენდენის ხეობას. აგებულია ჰიდროელექტროსადგური. ნაპირებზე არაერთი დასახლებული პუნქტია, მათ შორის აღსანიშნავია: კარიზოლო, პინცოლო და სხვ.

## იხილეთ აგრეთვე
* იტალიის მდინარეები
* მინჩო
* გარდა

## რესურსები ინტერნეტში
* Treccani

კატეგორია:იტალიის მდინარეები
IRB-ის 20-წლამდელთა მსოფლიო ალაფი 2012

**IRB-ის ოცწლამდელთა მსოფლიო ალაფი 2012** – რაგბის რიგით მეხუთე ტურნირი 20 წლამდე მორაგბეთა ნაკრებებს შორის რომლის ორგანიზატორია რაგბის საერთაშორისო საბჭო (IRB). ტურნირის მასპინძელია აშშ. ტურნირის ყველა მატჩი გაიმართება ქალაქ სოლტ-ლეიკ-სიტიში მურეი რაგბი პარკზე.

## ჯგუფური ეტაპი
*ყველა დრო მოცემულია თბილისის დროით*

### ჯგუფი A
:

----

----

----

----

----

### ჯგუფი B
:

----

----

----

----

----

## პლეი-ოფის ეტაპი
### მატჩი მეშვიდე ადგილისათვის
### მატჩი მეხუთე ადგილისათვის
### მატჩი მესამე ადგილისათვის
### ფინალი
## სქოლიო 
## რესურსები ინტერნეტში
*

2012
IRB-ის ოცწლამდელთა მსოფლიო ალაფი
IRB-ის ოცწლამდელთა მსოფლიო ალაფი
მეტალისტი (სტადიონი)

**მეტალისტის სტადიონი** () — სტადიონი უკრაინის ქალაქ ხარკივში. ძირათადად გამოიყენება საფეხბურთო მატჩებისათვის. 2016 წლის 19 აპრილამდე იყო კლუბ ხარკივის „მეტალისტის“ საშინაო მოედანი. 2016 წლის აგვისტოდან არის საფეხბურთო კლუბ „მეტალისტი 1925“-ის საშინაო არენა. იტევს 40 003 მაყურებელს.

სტადიონმა უმასპინძლა ევრო 2012-ის მატჩებს.

## გალერეა 

ფაილი:Constructivist Stadium Metallist in Kharkov 1930.jpg|მეტალისტის სტადიონი დაახ. 1930 წელს, ცენტრალური შესასვლელი
ფაილი:Metallist Stadium West Stands circa 1930.jpg|მეტალისტის სტადიონი დაახ. 1930 წელს, დასავლეთი ტრიბუნა

## რესურსები ინტერნეტში 
*სტადიონის ვირტუალური ექსკურსია .
*ვებ-კამერები სტადიონზე .

## სქოლიო
კატეგორია:უკრაინის საფეხბურთო სტადიონები
ბრნო-ვენკოვის რაიონი

**ბრნო-ვენკოვის რაიონი** () — რაიონი სამხრეთ მორავიის მხარეში, ჩეხეთში. რაიონის დედაქალაქია ქალაქი ბრნო. ბრნო-ვენკოვის რაიონში ჯამში 14 ქალაქი, 10 სავაჭრო ქალაქი და 187 მუნიციპალიტეტია. მუნიციპალიტეტების რაოდენობით ის პირველ ადგილზეა ჩეხეთის რაიონებს შორის.

## გეოგრაფია
ბრნო-ვენკოვის რაიონი ქალაქ ბრნოს თითქმის ყველა მხრიდან აკრავს გარს და ამიტომ მას რუკაზე არასტანდარტული ფორმა აქვს. რაიონის ტერიტორია ჩრდილოეთ ნაწილში ბორცვიანი და ტყიანია, ხოლო სამხრეთ ნაწილში ვაკე რელიეფია ტყეებით დაფარული. ტერიტორია ექვს გეომორფოლოგიურ მეზორეგიონად არის დაყოფილი, ესენია: ზემო სვრატკას მთიანეთი (ჩრდილოეთით), კრჟიჟანოვის მთიანეთი (დასავლეთით), დიე-სვრატკას ხეობა (სამხრეთით), ბობრავას მთიანეთი (სამხრეთ-დასავლეთით და ჩრდილო-აღმოსავლეთით), ბოსკოვიცეს ღრმული (ბობრავას მთიანეთის გასწვრივ) და დრაჰანის მთიანეთი (აღმოსავლეთით). რაიონის უმაღლესი წერტილია სიკორჟის ბორცვი, მისი სიმაღლე ზღვის დონიდან 705 მეტრია. ყველაზე დაბალი წერტილია ნოვე-მლინის წყალსაცავი, რომელიც ზღვის დონიდან 169 მეტრზე მდებარეობს. რაიონის ტერიტორიის 31,6% ტყეებითაა დაფარული.

## იხილეთ აგრეთვე 
* ჩეხეთის რაიონები

## რესურსები ინტერნეტში
კატეგორია:ჩეხეთის რაიონები
ბრჟეცლავის რაიონი

**ბრჟეცლავის რაიონი** () — რაიონი სამხრეთ მორავიის მხარეში, ჩეხეთში. რაიონის დედაქალაქია ქალაქი ბრჟეცლავი. რაიონის ფართობი შეადგენს 1 048,91 კმ²-ს. 2007 წლის მონაცემებით, მოსახლეობა შეადგენს 114 148 ადამიანს. მოსახლეობის სიმჭიდროვე კვადრატულ კილომეტრზე შეადგენს 109 ადამიანს.
## რაიონში შემავალი ქალაქები
*ბრჟეცლავი
*ვალტიცე
*ველკე-ბილოვიცე
*ველკე-პავლოვიცე
*კლობოუკი-უ-ბრნა
*ლანჟჰოტი
*მიკულოვი
*პოდივინი
*ჰუსტოპეჩე
## იხილეთ აგრეთვე 
* ჩეხეთის რაიონები

კატეგორია:ჩეხეთის რაიონები
ჰოდონინის რაიონი

220პქ|მინი|მარჯვნივ|წმინდა მიხეილის ეკლესია ჰოდონინის რაიონში
[220პქ|მინი|მარჯვნივ|რაიონის მდებარეობა [სამხრეთ მორავიის მხარეში, ჩეხეთში]]
**ჰოდონინი** (ჩეხ. *Okres Hodonín*) — რაიონი სამხრეთ მორავიის მხარეში, ჩეხეთში. რაიონის დედაქალაქია ქალაქი ჰოდონინი. რაიონის ფართობი შეადგენს 1 099,13 კმ²-ს. 2007 წლის მონაცემებით, მოსახლეობა შეადგენს 15 771 ადამიანს. მოსახლეობის სიმჭიდროვე კვადრატულ კილომეტრზე შეადგენს 143 ადამიანს.

## იხილეთ აგრეთვე 
* ჩეხეთის რაიონები

კატეგორია:ჩეხეთის რაიონები
სილი (მრავალმნიშვნელოვანი)

**სილი** შეიძლება აღნიშნავდეს: 

* სილი – ინტრუზიული სხეული 
* სილი – მდინარე ესპანეთში
* სილი – ბრიტანელი მომღერალი
დეჩინი

**დეჩინი** () — ქალაქი ჩრდილოეთ ჩეხეთში, უსტეცის მხარეში. წარმოადგენს დეჩინის რაიონის უდიდეს ქალაქსა და ადმინისტრაციულ ცენტრს. 

დეჩინი მდებარეობს ბოჰემიაში, მდინარე ელბისა და პლოუჩინცეს შერწყმის ადგილას, გერმანიასთან საზღვრის საიხლოვეს, პრაღა-დრეზდენი-ბერლინის სარკინიგზო მაგისტრალზე. 

ქალაქი გაშენებულია ზღვის დონიდან საშუალოდ 135 მეტრზე და შესაბამისად ის ჩეხეთის ყველაზე დაბალი ქალაქია. განვითარებულია მრეწველობა.

ჰიტლერის მიერ ჩეხოსლოვაკიაში შეჭრამდე, 1939 წლის 13 მარტს, დეჩინის ანექსია პოლონელებმა მოახდინეს.

## გალერეა 

File:Decin-Castle-Rose-Garden.jpg|დეჩინის ციხესიმაგრის ვარდების ბაღი
File:Decin castle over the Elbe.JPG|დეჩინის ციხესიმაგრე
File:Decin-Long-Ride.jpg|
File:Děčín - synagoga pohled z Resslovy ulice.jpg|დეჩინის სინაგოგა
File:Decin panorama.jpg|საღამო დეჩინში

## იხილეთ აგრეთვე 
* ჩეხეთის ქალაქების სია

## რესურსები ინტერნეტში 
* Tetschen, Bohemia Historical Map of 1615 
* Town homepage - in Czech
* Town homepage - in Czech, English and German 
* Decin Castle - official homepage
* Decin Castle 
* Decin ZOO 
* Article on Děčín in the English language Prague Post, 28 April 2005
* Article on the reopening of Děčín castle, 20 May 2005 - in English
* virtual show

კატეგორია:უსტეცის მხარის ქალაქები
ინტრუზია

მინი|270პქ|ინტრუზია დევილზ-ტაუერი. აშშ. 
**ინტრუზია** (გვიანდ. ლათ. – intrusio; < ლათ. intrudo – შევაგდებ) — დედამიწის ქერქში მაგმის შეჭრის პროცესი, რის შედეგადაც წარმოიქმნება ინტრუზიული ქანები, ეგრეთ წოდებული სიღრმის ქანები, რომელიც უპირისპირდება ეფუზიურ ქანებს. 

ინტრუზია აგრეთვე არის დედამიწის ქერქში მაგმის გაცივებისა და კრისტალიზაციის შედეგად წარმოქმნილი მაგმური სხეული, ინტრუზივი. გარემომცველი ქანების სტრუქტურასთან დამოკიდებულების მიხედვით განარჩევენ თანხმობით (კონკორდანტულ) ინტრუზივებს, მაგ., ლაკოლითი, ლოპოლითი, ფაკოლითი, სილი (შრეინტრუზივი) და უთანხმო (დისკორტანტულ) ინტრუზივებს — შტოკი, დაიკი. ინტრუზივების კლასიფიკაციისას ითვალისწინებენ ფორმასა და სხეულის ზომას. 

წარმოქმნის სიღრმის მიხედვით გამოყოფენ: ზედაპირულ, მცირესიღრმულ და სიღრმულ ინტრუზივებს. მაგმის ორი, ან უფრო მეტი ამოწევის შედეგად წარმოიქმნება ეგრეთ წოდებული რთული ინტრუზია, რომლის მაგმის შედგენილობა ყოველ ჯერზე მკვეთრად იცვლებოდა. სიღრმული ინტრუზია აგებულია კრისტალური მაგმური ქანებით, იმ დროს, როდესაც მცირესიღრმული ინტრუზივები პორფირული სტრუქტურისაა.

## სტრუქტურული ტიპები
*ბათოლითი: მსხვილი ინტრუზიული სხეული 
*დაიკი: მაგმური ინტრუზიული სხეული
*ლაკოლითი: ინტრუზიული მასივი
*ლოპოლითი: თანხმობითი ჯამისებრი ინტრუზია 
*ფაკოლითი: თანხმობითი ინტრუზიული სხეული 
*შტოკი: ინტრუზიული სხეული
*სილი: ინტრუზიული სხეული

## რესურსები ინტერნეტში
კატეგორია:ვულკანოლოგია
კატეგორია:მაგმატიზმი
კატეგორია:მაგმური ქანები
ტეპლიცე

**ტეპლიცე** () — ქალაქი ჩეხეთში, უსტეცის მხარეში, ტეპლიცეს რაიონის ადმინისტრაციული ცენტრი. წარმოადგენს რეგიონის მეორე უდიდეს საკურორტო ქალაქს. ტეპლიცეში მდებარეობდა ავსტრია-უნგრეთის კლარი-ანდრინგენის ოჯახის პრინცების ძირითადი რეზიდენცია. 

ქალაქი მდებარეობს ჩრდილო-დასავლეთ ბოჰემიაში, გერმანიის საქსონიის მხარის საზღვართან. გაშენებულია მდინარე ბილინის ვაკეზე, რომელიც ორეს მთებს ცენტრალური ჩეხეთის მთებისგან გამოყოფს. 

## ისტორია
ამ ტერიტორიაზე იშვიათი თერმული წყლები ჯერ კიდევ 762 წელს აღმოაჩინეს, თუმცა მათი უტყუარი მოხსენიება XVI საუკუნის დოკუმენტში ხდება. დასახლება პირველად 1158 წელსაა მოხსენიებული, როდესაც ბოჰემიის მეფე ვლადისლავ II-ის კონსორტმა იუტა თიურინგიელმა ბენედიქტელი ბერებისთვის მონასტერი დააარსა, რომელიც შემდეგ ჰუსიტური ომების დროს დაინგრა. XV საუკუნეში, მეფე გეორგ პოდებრადელის კონსორტმა იოანა როზმიტალმა ნანგრევებზე ციხესიმაგრე აღმართა. 

1895 წელს ტეპლიცეს გარეუბნები შეერწყა. მას შემდეგ რაც ავსტრია უნგრეთის იმპერია დაიშალა, პირველი მსოფლიო ომის შემდეგ, ახლადშექმნილ ჩეხოსლოვაკიაში შემავალ ქალაქში გერმანულენოვანი მოსახლეობა დასახლდა. მეორე მსოფლიო ომის შემდეგ, ჩეხოსლოვაკიის მთავრობამ ეთნიკურად გერმანული მოსახლეობა ტეპლიცედან განდევნა.

## იხილეთ აგრეთვე
* ჩეხეთის ქალაქების სია

## რესურსები ინტერნეტში
* Municipal website
* Pictures from Teplice
* Teplice spa virtual tour 
* News from Teplice 
* The History of the Jewish Community in Teplice 
* Historical Maps "Herrschaft Toeplitz" & Streetmap Toeplitz with different Views (A. F. Zuerner, Amsterdam 18th Cent.)
* Audioguide through Teplice

კატეგორია:უსტეცის მხარის ქალაქები
იჰლავა

**იიჰლავა** () — ქალაქი ჩეხეთში, ვისოჩინის მხარეში. მდებარაობს მდინარე იიჰლავაზე, მორავიისა და ბოჰემიის ძველ საზღვარზე და წარმოადგენს ჩეხეთის უძველეს მაღაროელთა ქალაქს.

ქალაქის გერმანული სახელი — იგლაუ (Iglau) მომდინარეობს ამავე ენაში არსებული სიტყვისგან — Igel, რაც ზღარბს აღნიშნავს, ქალაქის გერბზეც სწორედ ხსენებული ცხოველია გამოსახული. ლეგენდის თანახმად, ჯერ კიდევ 799 წელს ამ ტერიტორიაზე ვერცხლის მაღაროები არსებობდა.

ძირითად ნაგებობებს შორისაა წმინდა იაკობის, ღვთისმშობლის, დომინიკელთა წმინდა ჯვრის ადრეული გოტიკური ეკლესები, წმინდა იგნატიუს ლოიოლას ბაროკოს სტილის ეკლესია, მუნციპალური შენობა და სახვა ნაგებობები, რომლებიც გოტიკურ და რენესანსის დეტალებს შეიცავს. ქალაქში ასევე არის ებრაელთა სასაფლაო.

წერილობით დოკუმენტებში ქალაქი პირველად 1233 წელს იხსენიება.

1990-იან წლებში კომუნიზმის კოლაფსის შემდეგ, სწრაფად დაეცა განვითარებული სოფლის მეურნეობა. ამჟამად, ქალაქის მოსახლეობის 65 % მრეწველობის სექტორშია დასაქმებული.

## იხილეთ აგრეთვე
* ჩეხეთის ქალაქების სია

## რესურსები ინტერნეტში
* ოფიციალური საიტი 
* zJihlavy.cz: Free Regional Press Monitor
* Jihlava International Documentary Film Festival

კატეგორია:ვისოჩინის მხარის ქალაქები
უცხო (1979 წლის ფილმი)

***უცხო*** () — რეჟისორ რიდლი სკოტის 1979 წლის, საშინელებათა და სამეცნიერო ფანტასტიკის ჟანრის ფილმი. წარმოადგენს რიგით პირველ ფილმს ამავე სახელწოდების ფრენჩაიზიდან. მისი სახელწოდება მომდინარეობს მთავარი პერსონაჟისგან, უცხო რასის წარმომადგენელი აგრესიული არსებისგან, რომელიც დაძრწის და კლავს კოსმოსური ხომალდის გუნდს.

## როლებში
## გადაღება
დენ ო'ბენონის სცენარი დაიწერა რონალდ შასეტის მიერ მოთხრობილი ისტორიის მიხედვით, სამეცნიერო ფანტასტიკისა და საშინელებათა ფილმების ჟანრების გავლენით. ფილმის წარმოება მოხდა კომპანიის Brandywine Productions მეშვეობით. მისი დისტრიბუტორია 20th Century Fox, რომლის მიერ მოვლენილმა პროდიუსერებმა, დევიდ გილერმა და უოლტერ ჰილმა სცენარში მნიშვნელოვანი ცვლილებები შეიტანეს. უცხოს სათაური და დამატებითი ელემენტები შექმნილი იქნა შვეიცარიელ სიურელიასტ ჰ.რ. გიგერის მიერ. მხატვრებმა რონ კობმა და კრის ფოსმა შექმნეს ადამიანთა სამყაროს ელემენტების დიზაინი.

## შეფასებები და ჯილდოები
*უცხომ* მიიღო კრიტიკული აღიარება და წარმატება კინოგაქირავებაში, რასაც დაემატა ოსკარი საუკეთესო ვიზუალური ეფექტებისათვის, Saturn-ის ჯილდო საუკეთესო სამეცნიერო ფანტასტიკის ჟანრის ფილმი, საუკეთესო რეჟისურისათვის - რიდლი სკოტისათვის და საუკეთესო მეორეხარისხოვანი ქალის როლი - კარკტრაიტისათვის, და ჰიუგოს ჯილდო საუკეთესო დრამატული თამაშისათვის, ისევე როგორც ბევრი სხვა ნომინაცია. შემდგომ ათწლეულებში მას კვლავ დიდ შეფასებას აძლევდნენ. ფილმი 2002 წელს შეყვანილი იქნა კონგრესის ბიბლიოთეკის ეროვნული ფილმების რეესტრში, აღიარებული „კულტურულად, ისტორიულად ან ესთეტიკურად მნიშვნელოვან“ ნამუშევრად.

## გაგრძელებები
„უცხოს“ წარმატებას მოჰყვა ფრენჩაიზი, რომელშიც შედის რომანები, კომიქსები, ვიდეო თამაშები, სათამაშოები, ისევე როგორც ფილმის სამი შემდგომი ნაწილი და ორი წინარეისტორია. ამ ფილმში სიგურნი უივერის მიერ მიღებული იქნა პირველი წამყვანი როლი. დაიწყო მისი წარმატებული სამსახიობო კარიერაც, ისევე როგორც მისი პერსონაჟის, ელენ რიპლის ამბავი, რომელიც გრძელდება შემდეგ ფილმებში, *უცხოები* (1986), *უცხო 3* (1992) და *უცხოს აღდგომა* (1997). ფილმებში *უცხო მტაცებლის წინააღმდეგ* (2004) და *უცხო მტაცებლის წინააღმდეგ: რეკვიემი* (2007) ეს თემა აღარ გამოიყენება, ვინაიდან ყურადღება გადატანილია გამოგონილ ჯვარედინ ისტორიაზე, რომელშიც უცხოს გარდა წამყვანი პერსონაჟია მტაცებელი.

## რესურსები ინტერნეტში 
* 
* 

## სქოლიო 
კატეგორია:1979 წლის ფილმები
კატეგორია:საშინელებათა ფილმები
კატეგორია:რიდლი სკოტის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:სამეცნიერო ფანტასტიკური ფილმები
კატეგორია:აშშ-ის ფილმების ეროვნული რეესტრის ფილმები
კატეგორია:ბრიტანული ფილმები
კემპერი

**კემპერი** () — ქალაქი ბრეტანში, დასავლეთ საფრანგეთში. ფინისტერის დეპარტამენტისა და კემპერის რაიონის ადმინისტრაციული ცენტრი. მდებარეობს მდინარეების სტეირის, ოდეს და ჟეს შესართავის დასავლეთ მხარეს. მისი სახელიც სწორედ აქედან მომდინარეობს, რაც მდინარეების შესართავს ნიშნავს. ქალაქში არის დასავლეთ ბრეტანის უნივერსიტეტი.

## რესურსები ინტერნეტში
* ოფიციალური საიტი

კატეგორია:საფრანგეთის ქალაქები
კომპოზიტური მასალა

**კომპოზიტური მასალა** (კომპოზიტი) — ხელოვნურად შექმნილი მყარი მასალა, რომელიც შედგება ორი ან მეტი კომპონენტისაგან რომლებიც ზუსტი საზღვრებითაა ერთმანეთზე დაკავშირებული. კონსტრუქციული დანიშნულების კომპოზიტის ელემენტები ერთმანეთს უზრუნველყოფენ ტექნიკურ ხასიათს (სიმტკიცე, გამძლეობა).

## კომპოზიტური მასალის უპირატესობები 
კომპოზიტური მასალის მთავარი უპირატესობა არის იმაში, რომ მასალა და კონსტრქცია იქმნება ერთდროულად, თუმცა გამონაკლისია „პრე-პრეგები“ (, რომელიც არის ნახევრად მზა, კონსტრუქციის დამზადებისათვის. ცალკეული კომპოზიტი მზადდება ცალკეული მიზნისათვის, ამიტომ შეუძლებელია ერთ სახის კომპოზიტში ყველა უპირატესობის ჩადება. თუმცა, კომპოზიტის უპირატესობებია: მაღალი გამძლეობა, მაღალი სიმტკიცე, სიმარტივე, და სხვა.

## რესურსები ინტერნეტში 
* საიტი კომპოზიტების შესახებ 
* ინფორმაცია კომპოზიტების შესახებ  
* ტელესიუჟეტი კომპოზიტებზე 

კატეგორია:მასალები
ვიშკოვის რაიონი

, ჩეხეთში]]
**ვიშკოვის რაიონი** () — რაიონი სამხრეთ მორავიის მხარეში, ჩეხეთში. რაიონის დედაქალაქია ქალაქი ვიშკოვი. რაიონის ფართობი შეადგენს 876,06 კმ²-ს. 2007 წლის მონაცემებით, მოსახლეობა შეადგენს 86 763 ადამიანს. მოსახლეობის სიმჭიდროვე კვადრატულ კილომეტრზე შეადგენს 99 ადამიანს.
## რაიონში შემავალი ქალაქები
*ბუჩოვიცე
*ვიშკოვი
*ივანოვიცე-ნა-ჰანე
*როუსინოვი
*სლავკოვ-უ-ბრნა
## იხილეთ აგრეთვე 
* ჩეხეთის რაიონები

კატეგორია:ჩეხეთის რაიონები
ხომუტოვის რაიონი

]]
ში, ჩეხეთში.]]
**ხომუტოვი** (ჩეხ. *Okres Chomutov*) — რაიონი უსტი-ნად-ლაბემის მხარეში, ჩეხეთში. რაიონის დედაქალაქია ქალაქი ხომუტოვი. რაიონის ფართობი შეადგენს 935,3 კმ²-ს. 2007 წლის მონაცემებით, მოსახლეობა შეადგენს 125 231 ადამიანს. მოსახლეობის სიმჭიდროვე კვადრატულ კილომეტრზე შეადგენს 134 ადამიანს.

## იხილეთ აგრეთვე 
* ჩეხეთის რაიონები

კატეგორია:ჩეხეთის რაიონები
ნეკარი

**ნეკარი** () — მდინარე სამხრეთ-დასავლეთ გერმანიაში. მიედინება ბადენ-ვიურტემბერგის მხარეში. სიგრძე 367 კმ, აუზის ფართობი 14,000 კმ². მდინარე რაინის ერთ-ერთი ყველაზე მთავარი მარჯვენა შენაკადი. სათავე აქვს შვარცვალდისა და შვაბიის ალბის კალთებზე, ზღვის დონიდან 706 მ სიმაღლეზე. უმეტესწილად მიედინება ვიწრო, ადგილ-ადგილ კანიონისებურ ხეობაში. აქვს ჩრდილოეთური და ჩრდილოეთ-აღმოსავლური მიმართულება. ქალაქ პლოხინგენთან მოიხრება ჩრდილო-დასავლეთისაკენ და გაივლის ქალაქ შტუტგარტს. შემდეგ სვლას აგრძელებს ჩრდილოეთური მიმართულებით, აქ ხეობა ფართო და ღრმაა. ნაპირებზე ფეოდალური ციხე-სიმაგრეა. ძლიერ მეანდრირებულია. მკაცრ ზამთარში იყინება. მდინარე რაინს შეერთვის ქალაქ მანჰაიმის სიახლოვეს, ზღვის დონიდან 95 მ სიმაღლეზე. სანაპიროები მჭიდროდ არის დასახლებული. სანაოსნოა 200 კილომეტრამდე. წყლის საშუალო ხარჯი 145 მ³/წმ. 

სახელწოდება „ნეკარი“ კელტური წარმოშობისაა და აღნიშნავს „ველურ წყალს“. ჯერ კიდევ II საუკუნეში მოიხსენიება Nicretes-ის სახით.

## რესურსები ინტერნეტში
* ნეკარი – ენციკლოპედია ბრიტანიკა 
* ნეკარი – დიდი საბჭოთა ენციკლოპედია 

კატეგორია:გერმანიის მდინარეები
მდინარის ჩამონადენი

[მინი|მდინარე [იანძის ჩამონადენი ერთ-ერთი უდიდესია მსოფლიოში]] 
**მდინარის ჩამონადენი** — წყლის გადაადგილება ნაკადის სახით მდინარის კალაპოტში. იქმნება გრავიტაციის ზემოქმედების შედეგად. წარმოადგენს წყლის წრებრუნვის უმნიშვნელოვანეს ელემენტს, რის შედეგადაც ხდება წყლის გადაადგილება ხმელეთიდან ოკეანეში ან გაუდინარ არეში. დროის ერთეულში ჩამონადენის რაოდენობრივ მაჩვენებელს ეწოდება წყლის ხარჯი, რომელიც წარმოადგენს ნაკადის ცოცხალ კვეთში გავლილ წყლის საშუალო, მინიმალურ ან მაქსიმალურ ხარჯს. ზედაპირულ ჩამონადენში განარჩევენ კალთურ ჩამონადენსა და კალაპოტურ ჩამონადენს. 

მდინარის ჩამონადენის რეგულირება ეწოდება მდინარის ჩამონადენის მოცულობის განაწილებას დროის განმავლობაში, მისი რეჟიმის შეცვლას სახალხო მეურნეობის სხვადასხვა დარგის მოთხოვნათა შესაბამისად.

## იხილეთ აგრეთვე
* ჩამონადენი
* მდინარე

## რესურსები ინტერნეტში
* მსოფლიოს უდიდესი მდინარეები  

## ლიტერატურა
* Соколовский Д. Л., Речной сток, Л., 1968;
* Мировой водный баланс и водные ресурсы Земли, Л., 1974.

კატეგორია:ჰიდროლოგია
ჩეხური ღვინო

მინი|მეღვინეობის რეგიონები მონიშნულია მწვანედ
**ჩეხეთში ღვინო** ძირითადად სამხრეთ მორავიის მხარეში მოჰყავთ, ვენახების მხოლოდ მცირე ნაწილი მდებარეობს ბოჰემიაში. ქვეყანაში ნაწარმოები ღვინის წილის 96% მოდის მორავიაზე, შესაბამისად ჩეხურ ღვინოს ხშირად უწოდებენ *მორავიულ ღვინოს*. ღვინის წარმოებისთვის ძირითადად გამოიყენებენ ყურძნის ადგილობრივი ჯიშებს, თუმცა აწარმოებენ საერთაშორისო ჯიშებსაც, მაგალითად კაბერნე სოვინიონს. ჩეხური ღვინო საერთაშორისო ბაზარზე ნაკლებადაა ცნობილი. დღეისთვის ისინი უფრო ცნობილია შიდა ბაზარზე, ცენტრალურ და აღმოსავლეთ ევროპაში.

## რეგიონები 
ჩეხეთის კანონმდებლობით (2004) განსაზღვრულია ორი მეღვინეობის რეგიონი (): მორავია (*Vinařská oblast Morava*) და ბოჰემია (*Vinařská oblast Čechy*).

## რესურსები ინტერნეტში 
* Official Czech Wine Industry Website
* Moravian Wine Information
* Czech Wine Tourism
* Summary of Czech wine industry and further links 

## სქოლიო 
კატეგორია:ჩეხური ღვინო
კატეგორია:ღვინო ქვეყნების მიხედვით
ქვიშხეთის ფერისცვალების ეკლესია

**ქვიშხეთის ფერისცვალების ეკლესია** — ეკლესია ხაშურის მუნიციპალიტეტის სოფელ ქვიშხეთში, სასაფლაოზე. თარიღდება ადრინდელი და შუა ფეოდალური ხანით. 

ეკლესია დარბაზულია (8,1 X 5 მ), ნაგებია ქვიშაქვის თლილი კვადრებით და რიყის ქვით. ეკლესია ძლიერ დაზიანებულია - შემორჩენილია აღმოსავლეთი კედელი ნახევარწრიული აფსიდით, ჩრდილოეთ და დასავლეთ კედლების ქვედა ნაწილი, ინტერიერში ცისფერი ტუფის პერანგის ნაწილი და ჩრდილოეთ კედლის თლილი ქვის წყობა. შესასვლელი ეკლესიას დასავლეთიდან ჰქონდა.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
ქვიშხეთის წმინდა ელიას ეკლესია

250px|მინი
**ქვიშხეთის წმინდა ელიას ეკლესია**  —  ეკლესია ხაშურის მუნიციპალიტეტის სოფელ ქვიშხეთის სამხრეთით, სასაფლაოზე. თარიღდება გვიანდელი ფეოდალური ხანით. 

ეკლესია დარბაზულია (7,8 X 4,3 მ) შეკეთებულია, ნაგებია რიყის ქვითა და ნატეხი ქვიშაქვით. შესასვლელი სამხრეთით და დასავლეთითაა. ნახევარწრიული აფსიდის ღერძზე თაღოვანი სარკმელია. ასეთივე სარკმელია დასავლეთით. აფსიდის სარკმლის ორივე მხარეს თითო სწორკუთხა ნიშია. საკურთხეველში შემორჩენილია თლილი ქვიშაქვით ამოყვანილი კონქის თაღის ქუსლების თითო ქვა.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კარლოვი-ვარის საერთაშორისო კინოფესტივალი

**კარლოვი-ვარის საერთაშორისო კინოფესტივალი** () — ყოველწლიური კინოფესტივალი, რომელიც ტარდება ჩეხეთის ქალაქ კარლოვი-ვარში. აღიარებულია მსოფლიო მასშტაბით როგორც ევროპის ერთ-ერთი უმნიშვნელოვანესი კინომოვლენა. უძველესი კინოფესტივალია. ტარდება 1946 წლიდან. 1956 წლიდან კინოფესტივალია. ჩეხოსლოვაკიაში კომუნიზმის გამარჯვების შემდეგ ათწლეულების მანძილზე მოქცეული იყო პოლიტიკური გავლენის ქვეშ. 1989 წლის ნოემბერში ხავერდოვანი რევოლუცის შემდეგ ქვეყანაში დაიწყო სოციალური და პოლიტიკური ცვლილებები. 1990 წლიდან კინოფესტივალზე უჩვენეს ტაბუ დადებული ჩეხოსლოვაკიური ფილმები. კინოფესტივალს ესწრებოდნენ მსოფლიო მასშტაბის კინოვარსკვლავები: რეჟისორები მილოშ ფორმანი და ლინდზი ანდერსონი, მსახიობები: ანეტ ბენინგი და რობერტ დე ნირო. 1990-იანი წლების დასაწყისში ფინანსური პრობლემებისა და მთავრობის მხრიდან ნაკლები ინტერესის გამო კინოფესტივალმა დაკარგა თავისი მნიშვნელობა. 1994 წელს კარლოვი-ვარის საერთაშორისო კინოფესტივალში დაიწყო სრულიად ახალი ტრადიციები.

ამიერიდან კინოფესტივალი ისევ ყოველწლიურად იმართებოდა. 1993 წელს შეიქმნა კარლოვი-ვარის საერთაშორისო კინოფესტივალის ფონდი. დღეისათვის იქცა ერთ-ერთ ყველაზე მნიშვნელოვან კინომოვლენად. საუკეთესო მხატვრული ფილმებისთვის გასცემს პრემია „ბროლის გლობუსს“.

## რესურსები ინტერნეტში 
*ოფიციალური საიტი
*არხის ოფიციალური ვიდეო
*Festivary.cz — არაოფიციალური საიტი 
*კარლოვი-ვარის საერთაშორისო კინოფესტივალი 
*კარლოვი-ვარის საერთაშორისო კინოფესტივალი

კატეგორია:ჩეხეთის კინოფესტივალები
კატეგორია:საერთაშორისო კინოფესტივალები
რუსაანთუბნის წმინდა ანდრიას ეკლესია

მინი|250პქ
**რუსაანთუბნის წმინდა ანდრიას ეკლესია**  —  ეკლესია ხაშურის მუნიციპალიტეტის სოფელ რუსაანთუბნის ჩრდილოეთით, ფერდობზე, მუხნარში, სასაფლაოზე. სტილისტური ნიშნებით თარიღდება გვიანდელი ფეოდალური ხანის დასაწყისით. დაზიანებულია. 

ეკლესია დარბაზულია (12 X 5,9 მ), ნაგებია ტლანქად დამუშავებული, არაწესიერი ფორმის ქვიშაქვით და შირიმის თლილი კვადრებით. შესასვლელი ორი აქვს, სამხრეთით და დასავლეთით. სამხრეთის შესასვლელი შიგნიდან არქიტრავით არის გადახურული, ხოლო გარედან შირიმის კვადრებით ნაწყობი თაღით. ღრმა ნახევარწრიული აფსიდი ფართო მხრებითაა გამოყოფილი დარბაზისგან.  ეკლესიის ჩრდილოეთ კედელში 1,2 მეტრის სიმაღლეზე ჩასმულ ფილაზე დაბალი რელიეფური კომპოზიციაა - დანიელი ლომების ხაროში. შენობა დგას ცოკოლზე, რომელიც თითქმის მთლიანად მიწითაა დაფარული.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
ზნოიმოს რაიონი

]]
**ზნოიმოს რაიონი** () — რაიონი სამხრეთ მორავიის მხარეში, ჩეხეთში. რაიონის დედაქალაქია ქალაქი ზნოიმო. რაიონის ფართობი შეადგენს 1,590,44 კმ²-ს. 2025 წლის მონაცემებით რაიონში 116 047 ადამიანი ცხოვრობს. მოსახლეობის სიმჭიდროვე კვადრატულ კილომეტრზე შეადგენს 73 ადამიანს. 

ზნოიმოს რაიონში 144 მუნიციპალიტეტი, 5 ქალაქი და 15 საბაზრო ქალაქია.

## რაიონის ქალაქები
*ზნოიმო
*იევიშოვიცე
*მიროსლავი
*მორავსკი-კრუმლოვი
*ჰრუშოვანი-ნად-იევიშოვკოუ

## იხილეთ აგრეთვე 
* ჩეხეთის რაიონები

## რესურსები ინტერნეტში
კატეგორია:ჩეხეთის რაიონები
პიტ ტაუნსენდი

**პიტერ დენის ბლენდფორდ „პიტ“ ტაუნსენდი** (დ. 1945 წლის 19 მაისს) — ინგლისელი როკ-გიტარისტი, ვოკალისტი, სიმღერების ავტორი, ცნობილი, როგორც ჯგუფ The Who-ს წამყვანი გიტარისტი, ასევე სოლო მუსიკოსი. მისი კარიერა ჯგუფთან 40-ზე მეტ წელს მოიცავს. ამ პერიოდში მოღვაწეობის მიხედვით, The Who აღიარეს 1960-იანი და 1970-იანი წლების ერთ-ერთ გავლენიან მუსიკალურ კოლექტივად.

## დისკოგრაფია 
;სტუდიური ალბომები
**Who Came First* (1972)
**Rough Mix* (1977) (რონი ლეინთან ერთად)
**Empty Glass* (1980)
**All the Best Cowboys Have Chinese Eyes* (1982)
**White City: A Novel* (1985)
**The Iron Man: The Musical by Pete Townshend* (1989)
**Psychoderelict* (1993)

## რესურსები ინტერნეტში 
* The Who-ს ოფიციალური საიტი
* 
* 
* 

## სქოლიო
კატეგორია:პიტ ტაუნსენდი
კატეგორია:დაბადებული 1945
კატეგორია:ინგლისელი როკ-გიტარისტები
კატეგორია:ინგლისელი როკ-მუსიკოსები
კატეგორია:ინგლისელი როკ-მომღერლები
კატეგორია:The Who-ის წევრები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
კატეგორია:ლონდონში დაბადებულები
გოტარდის მასივი

**გოტარდის მასივი** () — მთის მასივი შვეიცარიაში. მდებარეობს გრაუბიუნდენის, ტიჩინოს, ვალესა და ურის კანტონების ტერიტორიაზე. უმაღლესი მწვერვალია დამასტოკი (3630 მ). სახელი ეწოდა ალპების მაღალმთიანი უღელტეხილის სენ-გოტარდის სახელის მიხედვით. SOIUSA-ს კლასიფიკაციით, გოტარდის მასივი აერთიანებს მონტელეონე-სენტ-გოტარდის ალპებს. ჩრდილოეთით ვრცელდება ზუსტენის უღელტეხილი (2224 მ), დასავლეთით გრიმზელის უღელტეხილია (2164 მ). უმეტესწილად აგებულია გნაისებით. გოტარდის მასივზე გეოლოგიურ გამოკვლევებს ატარებდა გერმანელი გეოლოგი და პალეონტოლოგი კარლ ფონ ფრიტჩი.

## იხილეთ აგრეთვე
* ალპები

## რესურსები ინტერნეტში
## ლიტერატურა
* Sergio Marazzi, Atlante Orografico delle Alpi. SOIUSA, Pavone Canavese, Priuli & Verlucca, 2005. ISBN 978-88-8068-273-8

კატეგორია:შვეიცარიის ქედები
სავანისუბნის წმინდა ელიას ეკლესია

მინი|300პქ|სავანისუბნის წმინდა ელიას ეკლესია
**სავანისუბნის წმინდა ელიას ეკლესია**  —  ეკლესია ხაშურის მუნიციპალიტეტის სოფელ სავანისუბნის სასაფლაოზე. სამშენებლო წარწერის თანახმად აგებულია 1856 წელს სავანელების, ელისაშვილების, მარგველაშვილების, რამიშვილების, რევაზიშვილების, ციყელაშვილებისა და ორთოიძეების საგვარეულოთა დაკვეთით. 1975 წელს ადგილობრივმა მოსახლეობამ ეკლესია შეაკეთა და გადახურა თუნუქით.

ეკლესია დარბაზულია (12,1 X 7 მ), ნაგებია ქვიშაქვის კვადრებით. შიგნიდან თაღოვან შეღრმავებებში ჩასმული შესასვლელი ორია - სამხრეთით და დასავლეთით. აღმოსავლეთით, ნახევარწრიული აფსიდის ღერძზე და დასავლეთით თითო თაღოვანი სარკმელია. ორ-ორი ასეთივე სარკმელი გრძივ კედლებში ერთმანეთის სიმეტრიულადაა განლაგებული. აფსიდში სამი ნიშია, თითო სწორკუთხა ნიში გრძივი კედლების აღმოსავლეთ ნაწილშია, სარკმლებს ქვემოთ. შესასვლელები მორთულია სწორკუთხა პროფილირებული არქიტრავით. სამხრეთ შესასვლელის არქიტრავზე ჯვარია ამოკვეთილი, ხოლო მოჩარჩოების თაღოვან არეში შვიდსტრიქონიანი წარწერაა. ეკლესიას წრეთარგისა და ლილვისაგან შედგენილი ქვიშაქვის ლავგარდანი აქვს, სახურავი ორფერდაა. დასავლეთ ფრონტონზე დაშენებულია თაღებით გახსნილი და პირამიდული სახურავით დასრულებული პატარა სამრეკლო.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:XIX საუკუნის ეკლესიები
ფლევის წმინდა გიორგის დიდი ეკლესია

**ფლევის წმინდა გიორგის დიდი ეკლესია**  —  ეკლესია ხაშურის მუნიციპალიტეტის სოფელ დიდი ფლევის აღმოსავლეთით სასაფლაოზე. აგებულია XIX საუკუნის ბოლოს. 

ეკლესია დარბაზულია (14,6 X 8,7 მ), ნაგებია თლილი კირქვით, ნატეხი ქვითა და აგურით. შესასვლელი სამხრეთითაა. კარები შიგნიდან აგურის თაღებითაა გადახურული, გარედან - კირქვით. ნახევარწრიული აფსიდის ღერძზე მოზრდილი თაღოვანი სარკმელია. სარკმლის გვერდებზე თითო ნახევარწრიული თაღოვანი ნიშია. აფსიდის მხრებით დარბაზისგან გამოყოფილი საკურთხევლის ბაქანი ამაღლებულია და წინ არდაბაგი ეკვრის. გრძივ კედლებში ორ-ორი სარკმელია. ყველა სარკმელს აგურით ამოყვანილი ნახევარწრიული თაღი აქვს. გრძივ კედლებზე წყვილი პილასტრია, დასავლეთით - კუთხის პილასტრები. დასავლეთ ფასადზე, კარის თავზე აგურის წყობით გამოყვანილია ჯვარი. ეკლესია გადახურულია ორფერდა სახურავით.

## იხილეთ აგრეთვე
* ფლევის წმინდა გიორგის მცირე ეკლესია
## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XIX საუკუნის ეკლესიები
მონასტრის ღვთისმშობლის ეკლესია

300px|მინი
**მონასტრის ღვთისმშობლის ეკლესია**  —  ეკლესია ხაშურის მუნიციპალიტეტის სოფელ მონასტრის დასავლეთით ერთ კილომეტრზე, ძველ სასაფლაოზე. თარიღდება VIII-IX საუკუნეებით. ძეგლი დაზიანებულია. 

ნაგებობა სამეკლესიანი ბაზილიკაა (14,7 X 12,5 მ), ნაგებია დიდი ზომის კირქვებით. მთავარი შესასვლელი სამხრეთიდან ჰქონია. ნახევარწრიულ აფსიდის ღერძზე გაჭრილი ფართო და მაღალი სარკმელი გადახურულია მთლიან ქვაში გამოკვეთილი თაღით. სარკმლის მარცხნივ სამკუთხა ნიშია. ფასადებზე ქვების წყობა სწორხაზოვანი და ჰორიზონტალურია. ჩრდილოეთ ნავის აღმოსავლეთ კედელზე თაროთი და ოდნავ შეზნექილი სიბრტყით შედგენილი ქვიშაქვის ლავგარდნის ფრაგმენტია შემორჩენილი.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:VIII საუკუნის ეკლესიები
ტაუსას ეკლესია

**ტაუსას ეკლესია**  —  ეკლესია ხაშურის მუნიციპალიტეტის სოფელ ტაშისკარის  სამხრეთ-დასავლეთით, აკვანას სერის ძირში, სასაფლაოზე. აგებულია 1897 წელს, აქ ადრე არსებული სამნავიანი ეკლესიის (შემორჩენილია უმნიშვნელო ფრაგმენტები) ადგილზე. დაზიანებულია. 

ეკლესია დარბაზულია (11 X 6,2 მ), ნაგებია ნატეხი ქვითა და უხეშად დამუშავებული ქვიშაქვის კვადრებით. სამხრეთით შიგნიდან თაღოვანი, ხოლო გარედან სწორკუთხა შესასვლელია. ნახევარწრიული აფსიდის ღერძზე გაჭრილია შიგნიდან თაღოვანი და გარედან სწორკუთხა სარკმელი. ორი ასეთივე სარკმელი სამხრეთის, ხოლო თითო ჩრდილოეთ და დასავლეთ კედლებშია. აფსიდში სარკმლის გვერდებზე თითო თაღოვანი ნიშია. საკურთხეველი და არდაბაგი ერთი საფეხურითაა ამაღლებული. საკურთხევლის სარკმლის წინ სატრაპეზო ქვა დგას. აღმოსავლეთ ფასადზე ფრონტონში ქვიშაქვის კვადრზე ამოკვეთილია რელიეფური ჯვარი და ეკლესიის აგების თარიღი. სამხრეთის შესასვლელი ორლილვიან თაღოვან ჩარჩოშია ჩასმული, კარის არქიტრავზე გამოსახული ჯვრის მარცხნივ ამოკვეთილია ეკლესიის აგების თარიღი, ხოლო მარჯვნივ გამოსახულია ხელის გაშლილი მტევანი. ქვიშაქვის ლავგარდნის ქვები ჩამოღებულია და ეკლესიაში დევს. ეკლესია გადახურულია ორფერდა სახურავით.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:XIX საუკუნის ეკლესიები
ჩიკორის ეკლესია

მინი|მარჯვნივ|ჩიკორის ეკლესია
**ჩიკორის ეკლესია**  —  ეკლესია ხაშურის მუნიციპალიტეტის სოფელ ტაშისკარის სამხრეთ-აღმოსავლეთით, რკინიგზის მარჯვენა მხარეს, ძველ სასაფლაოზე. სტილისტური ნიშნებით თარიღდება XVIII-XIX საუკუნეებით. 

ეკლესია დარბაზულია (7 X 4,9 მ), ნაგებია რიყის ქვით, ქვიშაქვის კვადრებით და აგურით. სამხრეთით თაღოვანი შესასვლელია, აღმოსავლეთით კი ნახევარწრიული აფსიდი, რომლის ღერძზე სარკმელია გაჭრილი. სარკმელი მოგვიანებით გაუფართოვებიათ და ამჟამად თანამედროვე აგურით ნაწყობი შეისრული თაღითაა დასრულებული. სარკმლის გვერდებზე თითო თაღოვანი ნიშია. დარბაზი ცილინდრული კამარით ყოფილა გადახურული. აღმოსავლეთ ფასადზე სარკმლის მარცხენა მხარეს შემორჩენილია წყობაში ჩასმული პატარა ქვევრის ნაწილი, ხოლო ფრონტონზე - ქვიშაქვის თაროსებრი ლავგარდნის ფრაგმენტი.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:XVIII საუკუნის ეკლესიები
სენ-ბრიე

**სენ-ბრიე** () — კომუნა და ქალაქი ჩრდილო-დასავლეთ საფრანგეთში. კოტ-დ’არმორის ადმინისტრაციული ცენტრი. მოსახლეობა — 46 013 ადამიანი (2009).

## დაძმობილებული ქალაქები
*  აბერისტუიტი, უელსი, დიდი ბრიტანეთი
*  აგია-პარასკევი, საბერძნეთი
*  ალსდორფი, გერმანია

## რესურსები ინტერნეტში
* ოფიციალური საიტი

## სქოლიო
კატეგორია:საფრანგეთის კომუნები
სამყვირალოს წმინდა გიორგის ეკლესია

300px|მინი
**სამყვირალოს წმინდა გიორგის ეკლესია**  —  ეკლესია ხაშურის მუნიციპალიტეტის სოფელ პატარა ფლევის ჩრდილო-დასავლეთით 3 კილომეტრზე, ადგილ სამყვირალოზე. გადმოცემით, საჭიროების დროს აქედან საყვირებით უხმობდნენ ახლომდებარე სოფლების მცხოვრებთ. სტილისტური ნიშნებით ეკლესია გვიანდელი ფეოდალური ხანით თარიღდება. ძლიერ დაზიანებულია. 

ეკლესია დარბაზულია (8,6 X 5,3 მ), ნაგებია სხვადასხვა ზომის ნატეხი ქვიშაქვით. ორი შესასვლელი აქვს: დასავლეთის შესასვლელი შიგნიდან თაღოვანია, ხოლო გარედან გადახურულია ქვიშაქვის დიდი არქიტრავით (2,5 X 1,2 მ); სამხრეთის შესასვლელისაგან შემორჩენილია მხოლოდ დასავლეთის წირთხლი და თაღის ქუსლის წყობა. ნახევარწრიული აფსიდის ღერძზე მაღალი თაღოვანი სარკმელია, რომლის გვერდებზე თითო პატარა სწორკუთხა ნიშია. დარბაზის გრძივი კედლების შუა ნაწილში და დასავლეთ კედლის კუთხეებში ორსაფეხურიანი პილასტრებია.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ხახუტის ღვთისმშობლის ეკლესია

300px|მინი
**ხახუტის ღვთისმშობლის ეკლესია**  —  ეკლესია ხაშურის მუნიციპალიტეტის სოფელ ტეზრის სასაფლაოზე. აგებულია XIX საუკუნეში. 

ეკლესია დარბაზულია (13,5 X 8 მ), ნაგებია თლილი ქვიშაქვის კვადრებით, კამარა, კონქი და საბჯენი თაღები ხისაა. თაღოვანი შესასვლელი სამხრეთითაა. ნახევარწრიული აფსიდის ღერძზე ფართო თაღოვანი სარკმელია. ჩრდილოეთ და სამხრეთ კედლებში ორ-ორი, ხოლო დასავლეთისაში ერთი ასეთივე სარკმელია. აფსიდში სარკმლის მარცხენა მხარეს ორი თაღოვანი ნიშია. საკურთხევლის იატაკი შემაღლებულია და შუაში ნახევარწრიული არდაბაგი აქვს. დარბაზის დასავლეთ ნაწილში ხის პატრონიკეა, ხოლო ჩრდილო-დასავლეთ კუთხეში - პატრონიკეზე ასასვლელი ხისავე კიბე. კარის არქიტრავზე გამოყოფილია მცირე სამკუთხედი, რომლის თავზე ხატის ჩასადგმელი თაღოვანი ნიშია. მსგავსი ნიშია კარის მარჯვნივ, ერთი მეტრის სიმაღლეზე. შენობა დასრულებულია წრეთარგით და ლილვით შედგენილი ლავგარდნით. მოგვიანებით ეკლესიისთვის მიუშენებიათ სამრეკლო.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:XIX საუკუნის ეკლესიები
დენ-დე-ვოლონი

**დენ-დე-ვოლონი** () — მწვერვალი შვეიცარიაში, ვოს კანტონში, იურის მთებში. სიმაღლე 1483 მ. შეფარდებითი სიმაღლე 339 მ. მოჩანს ჟუს ტბიდან. ფერდობებზე არის სამთო-სათხილამურო კურორტი. მთისწინეთში მდებარეობს ვალორბის მუნიციპალიტეტი.

## სქოლიო
კატეგორია:შვეიცარიის მთები
კატეგორია:ალპები
ჩეხეთის დემოგრაფია

**ჩეხეთში** ცხოვრობს 10 467 542 ადამიანი (31 დეკემბერი, 2012). მათ შორის ჩეხია 90.4%, მორავია 3,7%, სლოვაკია 1.9%, პოლონელია  0,6%, გერმანელია 0.5%, ბოშია  0,3% და სხვა. 2008 წელს ჩეხეთის რესპუბლიკაში დაიბადა ყველაზე მეტი ბავშვი 1993 წლიდან, — 119 570. 2008 წლისთვის სიცოცხლის საშუალო ხანგრძლივობა არის 74 წელი კაცებისათვის და 80,1 წელი ქალებისათვის.

## სქოლიო 
კატეგორია:ჩეხეთის დემოგრაფია
დამასტოკი

**დამასტოკი** () — მთა შვეიცარიაში. ურნერის ალპების უმაღლესი წერტილი. სიმაღლე 3630 მ. თხემი წარმოადგენს ურისა და ვალეს კანტონების საზღვარს. დაფარულია მძლავრი ყინულის მასებით. დასავლეთ მხარეზე ჩამოწოლილია რონის მყინვარი, აღმოსავლეთით დამის მყინვარია, ხოლო ჩრდილოეთით ტრიფტის მყინვარი.

პირველად დაიპყრეს 1864 წლის 28 ივლისს.

## რესურსები ინტერნეტში
* დამაშტოკი – ინფორმაცია 

კატეგორია:შვეიცარიის მთები
კატეგორია:ალპები
ფლევის ღვთისმშობლის ეკლესია

**ფლევის ღვთისმშობლის ეკლესია**  —  ეკლესია ხაშურის მუნიციპალიტეტის სოფელ პატარა ფლევის სამხრეთ-აღმოსავლეთით, სასაფლაოზე. სტილისტური ნიშნებით თარიღდება VIII-IX საუკუნეებით. ძეგლი დაზიანებულია. 

ეკლესია დარბაზულია (8,2 X 4,9 მ), ნაგებია კირქვის დიდი ზომის თლილი კვადრებით. შესასვლელი სამხრეთიდანაა. ნახევარწრიული აფსიდის ღერძზე შიგნიდან თაღოვანი, გარედან სწორკუთხა ქვით გადახურული პატარა სარკმელია. მეორე სარკმელი სამხრეთ კედელში აფსიდის მხართან ახლოს იყო გაჭრილი. აფსიდის სარკმლის გვერდებზე თითო ღრმა და სწორკუთხა ნიშია. კამარის საბჯენი თაღი დარბაზის გრძივი კედლების შეკიდულ პილასტრებს ეყრდნობოდა.

## ლიტერატურა
კატეგორია:ხაშურის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:VIII საუკუნის ეკლესიები
ევროპის საფეხბურთო ჩემპიონატი 2012: ჯგუფი D

**ჯგუფი D** — ევრო 2012-ის მეოთხე ჯგუფი, სადაც მატჩები გაიმართა 11 ივნისიდან 19 ივნისამდე. ჯგუფის თამაშები ჩატარდა უკრაინის ქალაქებში – დონეცკში და კიევში.

ჯგუფის წევრები იყვნენ საფრანგეთი, ინგლისი, უკრაინა და შვედეთი. ორი საუკეთესო მაჩვენებლის მქონე ნაკრები, ინგლისი და საფრანგეთი, პლეი-ოფში გავიდა.

## ცხრილი 

__TOC__

*ყველა დრო მოცემულია თბილისის დროით*

## თამაშები 
### საფრანგეთი – ინგლისი 
|valign="top"|300პქ
|valign="top" width="50%"|

|}

### უკრაინა – შვედეთი 
|valign="top"|300პქ
|valign="top" width="50%"|

|}

### უკრაინა – საფრანგეთი 
|valign="top"|300პქ
|valign="top" width="50%"|

|}

### შვედეთი – ინგლისი 
|valign="top"|300პქ
|valign="top" width="50%"|

|}

### ინგლისი – უკრაინა 
|valign="top"|300პქ
|valign="top" width="50%"|

|}

### შვედეთი – საფრანგეთი 
|valign="top"|300პქ
|valign="top" width="50%"|

|}

## რესურსები ინტერნეტში 
*ევრო 2012-ის ჯგუფი D უეფა-ს საიტზე.

## სქოლიო 
ჯგუფი D
ურნერის ალპები

**ურნერის ალპები** () — ქედი დასავლეთ ალპებში, ცენტრალურ შვეიცარიაში. შეჭრილია ობვალდენის, ვალეს, ლუცერნის, ბერნის, ურისა და ნიდვალდენის კანტონების ტერიტორიაზე. დასავლეთით ესაზღვრება ბერნის ალპები, სამხრეთით ლეპონტინის ალპები, ხოლო აღმოსავლეთით გლარნის ალპები. უმაღლესი მწვერვალის სიმაღლეა 3630 მ (მთა დამასტოკი). ბევრია მყინვარი. SOIUSA-ს მიხედვით წარმოადგენს ბერნის ალპების შტოქედს. აგებულია კრისტალური ქანებით, უმეტესწილად გრანიტებით, ამფიბოლიტებით, გნაისებითა და ფიქლებით.

## იხილეთ აგრეთვე
* ალპები

## რესურსები ინტერნეტში
* ურნერის ალპები 

კატეგორია:ალპების ქედები
კატეგორია:შვეიცარიის ქედები